Die Zandvoort-renbaan is 'n 4,252 km lange motorsportrenbaan in Zandvoort, Nederland. Dit was die tuiste van die Hollandse Grand Prix wat van 1952–1985 vir 30 byeenkomste daar aangebied is. Die baan het gewild geword vanweë sy vinnige, uitgestrekte draaie soos Scheivlak sowel as die "Tarzanbocht" (Tarzandraai), 'n haarnaalddraai aan die einde van die begin/eindpylvak. Tarzanbocht is die bekendste draai op die baan. Aangesien daar 'n helling in die draai is, bied dit uitstekende verbysteekgeleenthede. Dit is moontlik om buite sowel as in die makliker binnebaan verby te steek. . Die uitleg van die baan is verskeie kere verander: 1948–1971: lengte 4.193 kilometers (2.605 mi) 1972–1979: lengte 4.226 kilometers (2.626 mi) 1980–1989: lengte 4.252 kilometers (2.642 mi) 1990–1998: lengte 2.526 kilometers (1.570 mi) 1999–2019: lengte 4.307 kilometers (2.676 mi) 2020–tans: lengte 4.259 kilometers (2.646 mi) 1948-1971 1972-1989 1990-1998 1999-2021 Die draaie het die volgende name (die nommers stem ooreen met die kaart in hierdie afdeling, beginende by die wegspringstreep): Tarzandraai (1) Gerlach-draai (2) Hugenholtzdraai (3) Hunzerug (4) Rob Slotemakerdraai (5) Scheivlak (6) Meestersdraai (voorheen Marlborodraai) (7)